Tomislav Nikolić

Tomislav Nikolić (; * 15. február 1952, KragujevacBiografia Tomislava Nikoliča na stránkach Novosti. rs (srbsky)) je srbský politik, bývalý predseda Srbskej pokrokovej strany a v rokoch 2012 až 2017 prezident Srbska, potom čo v máji 2012 vyhral druhé kolo prezidentských volieb. Úradu sa ujal 11. júna toho istého roku, prezidentský sľub zložil 31. mája.Článok na stránkach denníka Dnevnik.rs 31. mája 2017 mu skončilo volebné obdobie, vo funkcii bol nahradený Aleksandarom Vučićom.

 Štúdium 

Nikolić študoval v Kragujevaci strednú školu technického smeru. V Novom Sade študoval na univerzite - fakultu ekonomickú a inžinierskeho manažmentu.

 Politická kariéra 

 Radikálna strana 

V politike sa začal angažovať na začiatku 90. rokov. Bol aktívnym členom Ľudovej radikálnej strany, ktorá sa neskôr zlúčila na základe práve Nikolićovej iniciatívy - s niektorými ďalšími politickými organizáciami. Vzniknutý subjekt niesol názov Srbská radikálna strana. V tejto strane zastával Nikolić niekoľkokrát pozíciu zástupcu predsedu. Od roku 1992 bol opakovane poslancom skupštiny.

Počas vlády Slobodana Miloševiča bol tri mesiace väznený (odsúdený v roku 1995), ale v marci 1998 sa stal podpredsedom srbskej vlády a ku koncu roka 1999 podpredsedom vlády Juhoslovanskej zväzovej republiky.

V roku 2000 sa umiestnil v srbských prezidentských voľbách na treťom mieste za Vojislavom Koštunicom a Slobodanom Miloševičom. V srbských prezidentských voľbách v roku 2004 zvíťazil síce hneď v prvom kole, ale v druhom ho porazil vtedajší srbský prezident Boris Tadić.

V parlamentných voľbách v roku 2007 doviedol Srbskú radikálnu stranu k víťazstvu a zisku 28,59% hlasov. Po voľbách bol krátko predsedom parlamentu, funkcie sa ale po ustanovení vládnej koalície vzdal. V prezidentských voľbách v roku 2008 postúpil do druhého kola ako víťaz kola prvého opäť spolu s Borisom Tadićom. V druhom kole bol ale porazený, získal 48,1% hlasov.

 Srbská pokroková strana 

V roku 2008 rezignoval na zastupujúceho predsedu Srbskej radikálnej strany. Nezhodol sa s väčšinou členov na myšlienke, či majú radikáli podporiť dokument o približovaní Srbska k Európskej únii, alebo nie; zatiaľ čo Vojislav Šešelj a ďalšie kľúčové osobnosti strany boli proti, Nikolić túto aktivitu podporoval. O niečo neskôr sformoval vlastnú stranu s názvom Srbská pokroková strana, ktorá stojí na pozíciách medzi politickým stredom a radikálmi. V októbri 2008 sa konal ustanovujúci zjazd tejto strany, ktorej sa Nikolić stal tiež predsedom.

V roku 2011 podnikol hladovku na protest proti politike prezidenta Borisa Tadića a na podporu predčasných volieb. Oznámil, že pokiaľ nebudú voľby vypísané, bude jeho hladovka trvať,Správa o protestoch Nikolič na stránkach denníka B92.net (srbsky) avšak po zhoršení zdravotného stavu a prosbe patriarchu srbskej pravoslávnej cirkvi Irineja ju ukončil.Správa o ukončení hladovky na portáli srbskej štátnej televízie RTS (srbsky) Stál tiež aj na čele rady ďalších protestov, ktoré podporovali rovnaký cieľ. Inicioval napr. protest pred budovou skupštiny v Belehrade na začiatku apríla 2011, ktorá sa mediálne preslávila predovšetkým tým, že vyzval účastníkov, aby sa dobre pripravili na studené počasie.Článok na stránkáck kurir-info.rs (srbsky)

 Prezident Srbska 

V roku 2012 sa zúčastnil prezidentských volieb, ktoré sa konali nedlho potom, čo dovtedajší prezident abdikoval. V nich postúpil do druhého kola, kde sa stretol s doterajším prezidentom Borisom Tadićom.Článok o srbských voľbách na stránkach denníka Jutarnji list (chorvátsky) V druhom kole volieb zvíťazil a v júni 2012 sa tak stal srbským prezidentom.Tomislav Nikolić predsednik SRBI (Tomislav Nikolić srbský prezident), Politika (po srbsky)

Jeho víťazstvo bolo médiami vnímané ako politické zemetrasenie a nečakaný zvrat. V niektorých krajinách v regióne (napr. v Chorvátsku, či Bosne a Hercegovine) sa rozšírili obavy, že by doterajší kurz regionálnej politiky Srbska mohol byť pod Nikolićovým vedením zmenený. Politici zo zahraničia, predovšetkým Európskej únie, označili Nikolića za „nacionalistu“, či „bývalého nacionalistu“ a Srbsko s ním ako krajinu na križovatke.

Po svojom zvolení do úradu prezidenta Nikolić v snahe stať sa hlavou štátu „všetkých občanov“ rezignoval na post predsedu Srbskej pokrokovej strany.Článok o udalosti na stránkach srbskej štátnej televízie RTS (srbsky) Jedným z jeho prvých krokov v úrade prezidenta bolo poverenie pokrokovej strany zostaviť vládu. Svoju plánovanú politiku Srbska ako mostom medzi východom (Ruskom) a západom (Európskou úniou) začal symbolicky svojou prvou zahraničnou cestou, ktorá smerovala do Moskvy.Článok na stránkach servera Mediafax V roku 2017 vyhral prezidentské voľby doterajší srbský premiér Aleksandar Vučić, Nikolić mu odovzdal úrad 31. mája.

 Iné projekty 

 Referencie 

 Zdroj 

Kategória:Prezidenti Srbska
Kategória:Srbskí spisovatelia
Kategória:Osobnosti z Kragujevacu